《同孙侍中王李二直指游北高峰次灵隐寺壁韵》
明代·温纯

蜡屐登临结侣行，高峰胜处还再更。万木扶疏欲填壑，群山迤逦如环城。

当檐月到徙松影，隔岭风来闻潮声。秉烛同游不尽兴，况逢秋色含别情。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。